Τεντ Ντάνσον

Ο **Έντουαρντ Μπριτζ** **Ντάνσον Γ΄**, ευρέως γνωστός ως **Τεντ Ντάνσον** (Αγγλικά: Ted Danson, 29 Δεκεμβρίου 1947 - )  είναι Αμερικανός ηθοποιός. Έγινε γνωστός υποδυόμενος τον πρωταγωνιστικό χαρακτήρα Σαμ Μαλόουν στην κωμική σειρά *Το μπαράκι* (1982–1993) του δικτύου NBC, για τον οποία έλαβε δύο Βραβεία Έμμυ Ζώνης Υψηλής Τηλεθέασης και δύο Χρυσές Σφαίρες. Ήταν επίσης υποψήφιος για Βραβεία Έμμυ για το δικαστικό δράμα *Damages* (2007–2010) του FX και για την κωμωδία *Το καλό μέρος* (2016–2020) του NBC. Ήταν ο αποδέκτης του βραβείου Κάρολ Μπερνέτ το 2025.

Ο Ντάνσον έκανε το ντεμπούτο του στον κινηματογράφο το 1978 στο αστυνομικό δράμα *Ανθρωποκυνηγητό στο Λος Άντζελες*. Ο κινηματογραφικός του ρόλος που έκανε μεγάλη επιτυχία ήταν στις κωμωδίες *[[Ένα μωρό για τρεις]]* (1987) και *Κορίτσι για τρεις* (1990). Έπαιξε επίσης στις ταινίες *[[Έξαψη (ταινία)|Έξαψη]]* (1981), *Creepshow* (1982), *Ο μπαμπάς μου κι εγώ* (1989) και *[[Η διάσωση του στρατιώτη Ράιαν]]* (1998).

Άλλοι πρωταγωνιστικοί ρόλοι του Ντάνσον στην τηλεόραση περιλαμβάνουν την κωμική σειρά *Becker* (1998–2004) του CBS και τα δράματα CBS **' (2011–2015) και ''CSI: Cyber'' (2015–2016). Το 2015, πρωταγωνίστησε στον δεύτερο κύκλο της σειράς ''Fargo'' του [[FX]]. Έχει παίξει ρόλους στις κωμωδίες του [[HBO]] ''Ανειδίκευτος ντετέκτιβ'' (2009–2011) και ''Μην τρελαίνεσαι'' (2000–2024), στην κωμική σειρά ''Mr. Mayor'' (2021–2022) του [[NBC]] και στην κωμωδία ''A Man on the Inside'' (2024–) του [[Netflix]].

Ο Ντάνσον είναι παντρεμένος με την ηθοποιό [[Μέρι Στίνμπεργκεν|Μαίρη Στίνμπεργκεν]] από το 1995. Είναι επίσης γνωστός για τον [[Ακτιβισμός|ακτιβισμό]] του υπέρ της προστασίας των θαλασσών και έγραψε ''το βιβλίο Oceana: Our Endangered Oceans and What We Can Do to Save Them'' (2011) μαζί με τον δημοσιογράφο Μάικλ Ντόρσο.

== Τα πρώτα χρόνια ==
Στις 29 Δεκεμβρίου 1947, ο Ντάνσον γεννήθηκε στο [[Σαν Ντιέγκο]] από τον Έντουαρντ Μπριτζ Ντάνσον Τζούνιορ (Νεντ), [[Αρχαιολογία|αρχαιολόγο]] και επιμελητή του Μουσείου της Βόρειας Αριζόνας από το 1959 έως το 1975, και την Τζέσικα Χάριετ (το γένος Μακμάστερ). Έχει μια μεγαλύτερη αδερφή, την Τζέσικα Αν Χόρι (Τζαν). Ο Ντάνσον μεγάλωσε κυρίως στο [[Φλάγκσταφ (Αριζόνα)|Φλάγκσταφ της Αριζόνας]]. Έχει σκωτσέζικη και αγγλική καταγωγή. Οι πρόγονοί του ζούσαν στην αποικιακή [[Νέα Αγγλία]] και κατάγονταν από ιστορικές προσωπικότητες όπως η [[Αν Χάτσινσον]].

Το 1961, σε ηλικία 14 ετών, ο Ντάνσον εγγράφηκε στο σχολείο Κεντ, ένα προπαρασκευαστικό σχολείο για το πανεπιστήμιο στο [[Κονέκτικατ]], και ήταν ένας από τους αστέρες της ομάδας [[καλαθοσφαίριση]]ς. Αργότερα, φοίτησε στο [[Πανεπιστήμιο Στάνφορντ]] και ενδιαφέρθηκε για το [[θέατρο]]. Στην αναζήτησή του για καλύτερες σπουδές υποκριτικής, μεταγράφηκε στο [[Πανεπιστήμιο Κάρνεγκι Μέλον]] στο [[Πίτσμπεργκ|Πίτσμπουργκ]] της [[Πενσυλβάνια|Πενσιλβάνιας]]. Αποφοίτησε με πτυχίο Bachelor of Arts (BFA) από τη Δραματική Σχολή το 1972.

== Καριέρα ==

=== 1975–1981: Οι πρώτοι ρόλοι ===
Ο Ντάνσον ξεκίνησε την τηλεοπτική του καριέρα ως ηθοποιός στην καθημερινή [[σαπουνόπερα]] ''Somerset'', παίζοντας τον ρόλο του Τομ Κόνγουεϊ από το 1975 έως το 1976. Το 1977, υποδύθηκε τον δρα Μίτσελ Πίρσον στη σαπουνόπερα ''The Doctors'', έχοντας εμφανιστεί και νωρίτερα το 1975 ως ένας άλλος χαρακτήρας, ο δρ Τσακ Γουέλντον. Συμμετείχε επίσης σε αρκετές [[Διαφήμιση|διαφημίσεις]], με πιο αξιοσημείωτο τον ρόλο του σε διαφήμιση Aramis. Οι γκεστ εμφανίσεις του στην τηλεόραση στα τέλη της δεκαετίας του 1970 και στις αρχές της δεκαετίας του 1980 περιλαμβάνουν τις σειρές ''Laverne & Shirley'', ''BJ and the Bear'', ''Family'', ''Benson'', ''Taxi'', ''Μάγκνουμ'', ''Σπάιντερμαν, ο Άνθρωπος-Αράχνη'', ''Tucker's Witch'' και ''Mrs. Columbo''. Εμφανίστηκε επίσης στις ταινίες ''Ανθρωποκυνηγητό στο Λος Άντζελες'' (1979, η πρώτη του ταινία, ως ο αξιωματικός Ίαν Κάμπελ που παίζει [[γκάιντα]]) και ''[[Έξαψη (ταινία)|Έξαψη]]'' (1981).
[[Αρχείο:Ted_Danson.jpg|δεξιά|μικρογραφία| Ο Ντάνσον στα 42α [[Βραβεία Έμμυ]] το 1990]]

=== 1982–1992: ''Το μπαράκι'' ===
Το 1982, ο Ντάνσον επιλέχθηκε για τον ρόλο του Σαμ Μαλόουν, ενός πρώην θρυλικού [[Μπέιζμπολ|μπεϊζμπολίστα]] και μπάρμαν, για την κωμική σειρά ''Το μπαράκι'' του [[NBC]]. Στη σειρά, έχει μια σχέση που διαρκώς διακόπτεται με την εκλεπτυσμένη Νταϊάν Τσάμπερς ([[Σέλεϊ Λονγκ]]), η οποία έχει πανεπιστημιακή μόρφωση. Αν και η σειρά έκλεισε την πρώτη της σεζόν τελευταία σε [[τηλεθέαση]], έτυχε θερμής υποδοχής από τους κριτικούς. Τα νούμερα τηλεθέασης βελτιώθηκαν σταδιακά μέχρι το 1983 και μέχρι το 1986, το ''Μπαράκι s'' ήταν ανάμεσα στις δέκα εκπομπές με τις περισσότερες προβολές στην τηλεόραση. Η σειρά διήρκεσε 11 σεζόν (1982–1993), με το φινάλε της σειράς (20 Μαΐου 1993) να παρακολουθείται από 80 εκατομμύρια ανθρώπους, όντας το δεύτερο πιο δημοφιλές φινάλε σειράς στην ιστορία της τηλεόρασης (1993). ''Το μπαράκι'' κέρδισε τέσσερα [[Βραβείο Έμμυ Ζώνης Υψηλής Τηλεθέασης Καλύτερης Κωμικής Σειράς|Βραβεία Έμμυ Ζώνης Υψηλής Τηλεθέασης Καλύτερης Κωμικής Σειράς]] καθώς και μια [[Χρυσές Σφαίρες|Χρυσή Σφαίρα]] για Καλύτερης Σειράς - Μιούζικαλ ή Κωμωδίας. Κατά τη συμμετοχή του στη σειρά, ο Ντάνσον κέρδισε δύο από τις 11 συνεχόμενες υποψηφιότητές του για Έμμυ για τον ρόλο του Σαμ Μαλόουν και δύο από τις εννέα υποψηφιότητές του για Χρυσή Σφαίρα. Το 2002, το περιοδικό ''TV Guide'' ονόμασε ''το Μπαράκι'' την 18η «Καλύτερη Εκπομπή Όλων των Εποχών». Συμπεριλήφθηκε επίσης στη λίστα με τις «100 καλύτερες εκπομπές όλων των εποχών» του περιοδικού ''[[Time]]''. Στις 15 Δεκεμβρίου 1988, ο Ντάνσον έπαθε ένα μικρό [[τροχαίο ατύχημα]] στο οποίο μάτωνε η μύτη του. Πονούσε λίγο, αλλά η μύτη του δεν έσπασε. Η ματωμένη μύτη ενσωματώθηκε στο επεισόδιο "How to Win Friends and Electrocute People" της σειράς. Ο Ντάνσον επανέλαβε τον ρόλο του Σαμ Μαλόουν σε ένα επεισόδιο της δεύτερης σεζόν του ''Φρέιζερ'' και χάρισε τη φωνή του στον χαρακτήρα του σε ένα επεισόδιο της σειράς ''[[The Simpsons|Simpsons]]''.

Ο Ντάνσον εμφανίστηκε επίσης σε πολλές ταινίες κατά τη διάρκεια της συμμετοχής του στη σειρά. Οι πιο αξιοσημείωτες εμφανίσεις του στον κινηματογράφο ήτανσ τις ταινίες ''[[Ένα μωρό για τρεις]]'' με τους [[Τομ Σέλεκ]] και [[Στιβ Γκούτενμπεργκ]], τη συνέχειά της ''Κορίτσι για τρεις'' και ''Γλυκιά μου εξαδέλφη'' με την [[Ιζαμπέλα Ροσελίνι]]. Εμφανίστηκε επίσης στις ταινίες ''Creepshow'', ''Ο χαμένος θησαυρός'', ''Οι γυναίκες μεταξύ τους'' (με τη [[Μαίρη Τάιλερ Μουρ]]), ''Μπελάς σε τιμή ευκαιρίας'' και ''Ο μπαμπάς μου κι εγώ'' με τον [[Τζακ Λέμον]]. Αν και ήταν περισσότερο γνωστός για τη συμμετοχή του σε κωμωδίες, εμφανίστηκε και σε ένα τηλεοπτικό δράμα, το ''Something About Amelia'', για μια οικογένεια που έχει πληγεί από τις συνέπειες της [[αιμομιξία]]ς, στο οποίο συμπρωταγωνιστούσε η [[Γκλεν Κλόουζ]], μετέπειτα συμπρωταγωνίστριά του στο ''Damages''. Για τη συμμετοχή του αυτή, κέρδισε Χρυσή Σφαίρα Α ' Ανδρικού Ρόλου σε Μίνι Σειρά ή Τηλεταινία και ήταν υποψήφιος για Βραβείο Έμμυ.

=== 1994–2014: Μετά το ''Μπαράκι'' ===
Μετά το τέλος της σειράς ''Το μπαράκι'', ο Ντάνσον εμφανίστηκε σε ταινίες όπως ''Made in America'' με τη [[Γούπι Γκόλντμπεργκ]], ''Εκ-παιδεύοντας τον μπαμπά'' με τον [[Μακόλεϊ Κάλκιν]], ''Λοχ Νες: Αναζητώντας τον μύθο'' με τον [[Ίαν Χολμ]] και ''[[Η διάσωση του στρατιώτη Ράιαν]]'' με τον [[Τομ Χανκς]]. Το 1996, τρία χρόνια μετά το τέλος ''της σειράς Το μπαράκι'', ο Ντάνσον πρωταγωνίστησε στην βραχύβια κωμική σειρά ''Ink'' του [[CBS]] μαζί με την πραγματική σύζυγό του, [[Μέρι Στίνμπεργκεν|Μαίρη Στίνμπεργκεν]]. Την ίδια χρονιά, πρωταγωνίστησαν στην αναγνωρισμένη τηλεοπτική [[μίνι σειρά]] ''Τα ταξίδια του Γκιούλιβερ''. Ο Ντάνσον συνέχισε να πρωταγωνιστεί στην επιτυχημένη κωμική σειρά ''Becker'' του CBS, η οποία προβλήθηκε στις [[Ηνωμένες Πολιτείες Αμερικής|ΗΠΑ]] από το 1998 έως το 2004. Ο Ντάνσον υποδύεται επίσης μια μυθοπλαστική εκδοχή του εαυτού του στο ''Μην τρελαίνεσαι''. Το 1999, ο Ντάνσον έλαβε ένα αστέρι στη [[Λεωφόρος της Δόξας στο Χόλιγουντ|Λεωφόρο της Δόξας του Χόλιγουντ]].

Ο Ντάνσον επέστρεψε στην τηλεόραση το 2006, υποδυόμενος έναν [[Ψυχίατρος|ψυχίατρο]] στην κωμική σειρά ''Help Me Help You'' του [[ABC]]'','' η οποία κόπηκε στα μέσα της σεζόν λόγω χαμηλής τηλεθέασης. Την ίδια χρονιά, ο Ντάνσον έλαβε υποψηφιότητα για [[Βραβεία Σωματείου Ηθοποιών]] Καλύτερης Ερμηνείας από Άνδρα Ηθοποιό σε Τηλεοπτική Ταινία ή Μίνι Σειρά για τον ρόλο του στην ταινία ''Οι ιππότες του Μπρονξ''. Το 2007, ο Ντάνσον πρωταγωνίστησε στο δράμα ''Damages'' του δικτύου FX ως διεφθαρμένος δισεκατομμυριούχος Άρθουρ Φρόμπισερ. Ο ρόλος αυτός του χάρισε μια υποψηφιότητα για Έμμυ στην κατηγορία Καλύτερου Β' Ανδρικού Ρόλου σε Δραματική Σειρά, αλλά έχασε από τον συμπρωταγωνιστή του, Ζέλικο Ιβάνεκ. Κατά τη διάρκεια του δεύτερου κύκλου, ο Ντάνσον έγινε επαναλαμβανόμενος χαρακτήρας αντί να είναι μέλος του βασικού καστ. Έλαβε υποψηφιότητα για Έμμυ στην κατηγορία Καλύτερου Γκεστ Ηθοποιού σε Δραματική Σειρά, αλλά έχασε από τον [[Μάικλ Τζ. Φοξ]] για την γκεστ εμφάνισή του στο ''Rescue Me''. Το 2011, ο Ντάνσον εμφανίστηκε στο μουσικό βίντεο για το τραγούδι "Make Some Noise" των [[Beastie Boys]]. Αναφέρεται επίσης και στους στίχους του τραγουδιού.

Ο Ντάνσον πρωταγωνίστησε στην κωμική σειρά ''Ανειδίκευτος ντετέκτιβ'' του [[HBO]] ως Τζορτζ Κρίστοφερ, λακωνικός και ενίοτε παιδαριώδης αρχισυντάκτης του περιοδικού ''Edition''. Οι κριτικοί έχουν συχνά επαινέσει τον Ντάνσον ως το αποκορύφωμα του προγράμματος. Από το 2011 έως το 2015, ο Ντάνσον πρωταγωνίστησε στο αστυνομικό δράμα **' του CBS. Υποδύθηκε έναν νέο υπάλληλο νεκροταφείου, ο οποίος προηγουμένως ηγούνταν ενός εγκληματολογικού εργαστηρίου στο Σιάτλ. Ανάμεσα στους ηθοποιούς που είχαν προταθεί για τον ίδιο ρόλο ήταν οι Τόνι Σαλούμπ, Ρόμπιν Γουίλιαμς και Τζον Λίθγκοου. Επανέλαβε τον ρόλο του στο τρίτο spin-off του *CSI*, *CSI: Cyber*, το οποίο κόπηκε μετά από δύο σεζόν.

### 2015–σήμερα
Το 2015, ο Ντάνσον εμφανίστηκε στον δεύτερο κύκλο της τηλεοπτικής σειράς *Fargo*, υποδυόμενος τον σερίφη Χανκ Λάρσον. Από το 2016 έως το 2020, ο Ντάνσον έπαιζε δίπλα στην Κρίστεν Μπελ ως Μάικλ στην κωμική σειρά *Το καλό μέρος* του NBC. Ήταν υποψήφιος και κέρδισε πολλά βραβεία για την ερμηνεία του σε αυτόν τον ρόλο. Ο Ντάνσον είχε τον βασικό ρόλο στην κωμική σειρά *Mr. Mayor* (2021–2022) του NBC, στην οποία υποδύεται έναν πλούσιο επιχειρηματία που διεκδικεί τη θέση του δημάρχου του Λος Άντζελες για τους λάθος λόγους. Το 2024, είχε τον πρωταγωνιστικό ρόλο του Τσαρλς στην κωμική σειρά *A Man on the Inside* του Netflix, που βασίστηκε στο υποψήφιο για Όσκαρ ντοκιμαντέρ *Μυστικός πράκτορας* (2020). Από το 2024, ο Ντάνσον έχει εμφανιστεί ως μόνιμος πρωταγωνιστής σε δώδεκα τηλεοπτικές εκπομπές. Σύμφωνα με πληροφορίες, αυτός είναι ο μεγαλύτερος αριθμός που έχει επιτευχθεί ιστορικά.

## Προσωπική ζωή

### Γάμος και σχέσεις
[δεξιά|μικρογραφία| Ο Ντάνσον με τη σύζυγό του [Μέρι Στίνμπεργκεν|Μαίρη Στίνμπεργκεν τον Δεκέμβριο του 2009]]
Ο Ντάνσον και η πρώτη του σύζυγος, η ηθοποιός Ράνταλ Γκος (γνωστή ως Ράντι Ντάνσον), παντρεύτηκαν το 1970 και χώρισαν το 1975.

Η δεύτερη σύζυγος του Ντάνσον ήταν η παραγωγός Κασσάνδρα (Κέισι) Κόουτς, την οποία νυμφεύθηκε το 1977. Στις 24 Δεκεμβρίου 1979, κατά τη γέννηση της πρώτης τους κόρης, της Κέιτ, η Κόουτς υπέστη εγκεφαλικό επεισόδιο. Ο Ντάνσον πέρασε αρκετά χρόνια φροντίζοντάς την και βοηθώντας τη να αναρρώσει. Αργότερα υιοθέτησαν μια δεύτερη κόρη, την Αλέξις. Η σχέση του με την ηθοποιό Γούπι Γκόλντμπεργκ συνέβαλε στο διαζύγιο του ζευγαριού το 1993. Εκείνη την εποχή, έγινε γνωστό ως ένα από τα πιο δαπανηρά διαζύγια του Χόλιγουντ και φέρεται να κόστισε στον Ντάνσον 30 εκατομμύρια δολάρια.

#### Γούπι Γκόλντμπεργκ
Ενώ ήταν καλεσμένος στην εκπομπή *The Arsenio Hall Show* στα τέλη του 1988, ο Ντάνσον γνώρισε την ηθοποιό Γούπι Γκόλντμπεργκ, την οποία περιγράφει ως «μια σέξι, αστεία γυναίκα». Έγιναν φίλοι και συμμετείχαν στο τηλεοπτικό αφιέρωμα *Help Save Planet Earth* (1990), που έχει να κάνει με τη διάσωση του περιβάλλοντος (ο Ντάνσον υποδύθηκε τον εαυτό του, ενώ η Γκόλντμπεργκ τη Μάνα Γη). Στη διάρκεια των γυρισμάτων της ταινίας *Made in America* τον Απρίλιο του 1992, οι δυο τους συνδέθηκαν αισθηματικά, μια σχέση που προβλήθηκε έντονα σε κουτσομπολίστικα έντυπα όπως το *National Enquirer*. Το ζευγάρι εμφανίστηκε επίσης στο τηλεοπτικό αφιέρωμα *Rock the Vote* την ίδια χρονιά.

#### Μαίρη Στίνμπεργκεν
Στις 7 Οκτωβρίου 1995, ο Ντάνσον παντρεύτηκε την ηθοποιό Μαίρη Στίνμπεργκεν, την οποία γνώρισε το 1993, στα γυρίσματα της ταινίας *Με οδηγό το φεγγάρι*, και έγινε θετός πατέρας των παιδιών της, Λίλι και Τσάρλι, από τον προηγούμενο γάμο της με τον ηθοποιό Μάλκολμ Μακντάουελ.

Ο Ντάνσον έχει ακολουθήσει χορτοφαγική διατροφή πολλές φορές, αλλά από το 2016 ακολουθεί ιχθυοχορτοφαγική διατροφή.

### Οικολογία
[αριστερά|μικρογραφία| Ο Ντάνσον καταθέτει σε συνεδρίαση της Επιτροπής Φυσικών Πόρων της [Βουλή των Αντιπροσώπων των Ηνωμένων Πολιτειών|Βουλής των Ηνωμένων Πολιτειών σχετικά με το πλαστικό το 2019]]
Το ενδιαφέρον του Ντάνσον για τα περιβαλλοντικά ζητήματα ξεκίνησε όταν ήταν 12 ετών. Ο Μπιλ Μπριντ, τότε επιμελητής γεωλογίας στο Μουσείο της Βόρειας Αριζόνας, έμαθε στον Ντάνσον και τον φίλο τους Μαρκ Γκάεντε ένα «παιχνίδι» στο οποίο αναφερόταν ως «billboarding». Οπλισμένοι με τσεκούρια και πριόνια, οι τρεις του κατέστρεψαν πάνω από 500 υπαίθριες διαφημιστικές πινακίδες.

Το ενδιαφέρον του Ντάνσον για τον περιβαλλοντισμό συνεχίστηκε με την πάροδο των ετών και άρχισε να ασχολείται με την κατάσταση των θαλασσών του κόσμου. Ήταν ένας από τους ιδρυτές της  American Oceans Campaigns τη δεκαετία του 1980. Η οργάνωση συγχωνεύτηκε με την Oceana το 2001 και ο ίδιος είναι μέλος του διοικητικού συμβουλίου. Η αφοσίωσή του στο περιβάλλον τον οδήγησε να παρουσιάσει την τηλεοπτική σειρά "Challenge of the Seas" το 1991, γυρίζοντας 26 επεισόδια διάρκειας μίας ώρας.

Τον Μάρτιο του 2011, ο Ντάνσον δημοσίευσε το πρώτο του βιβλίο με τίτλο *Oceana: Our Endangered Oceans and What We Can Do To Save Them,* το οποίο γράφτηκε σε συνεργασία με τον δημοσιογράφο Μάικλ Ντόρσο. Στις 25 Οκτωβρίου 2019, ο Ντάνσον συνελήφθη και κατηγορήθηκε μαζί με την ηθοποιό Τζέιν Φόντα σε διαμαρτυρία για την κλιματική αλλαγή έξω από το Καπιτώλιο των Ηνωμένων Πολιτειών στην Ουάσινγκτον.

### Πολιτικός ακτιβισμός
Ο Ντάνσον είναι φίλος του πρώην προέδρου των ΗΠΑ Μπιλ Κλίντον, ο οποίος παρευρέθηκε στον γάμο του Ντάνσον και της Στίνμπεργκεν. Ο Ντάνσον έχει δωρίσει πάνω από 177.000 δολάρια από τον Ιούνιο του 2024 σε δημοκρατικούς υποψηφίους και Επιτροπές Πολιτικής Δράσης, συμπεριλαμβανομένων των Κάμαλα Χάρις, Τζο Μπάιντεν, Μπαράκ Ομπάμα, Αλ Γκορ, Τζον Έντουαρντς, Μπάρμπαρα Μπόξερ, Μπιλ Κλίντον, Αλ Φράνκεν, Τζον Κέρι και της Επιτροπής Πολιτικής Δράσης για το Κλίμα της Τζέιν Φόντα. Έχει επίσης κάνει δωρεές στο Δημοκρατικό Κόμμα του Άρκανσο και στην Επιτροπή Εκστρατείας της Γερουσίας των Δημοκρατικών. Οι Ντάνσον και Στίνμπεργκεν έκαναν προεκλογική εκστρατεία για τη γερουσιαστή Χίλαρι Κλίντον κατά τη διάρκεια της προεκλογικής της εκστρατείας για τις προεδρικές εκλογές του 2008. Παρευρέθηκε στον γάμο της κόρης του Μπιλ και της Χίλαρι Κλίντον, Τσέλσι, στις 31 Ιουλίου 2010. Εμφανίστηκε με τη Στίνμπεργκεν στο Εθνικό Συνέδριο των Δημοκρατικών το 2016. Στις 3 Οκτωβρίου 2016, παρευρέθηκε στα εγκαίνια του νέου γραφείου της προεκλογικής εκστρατείας της Χίλαρι Κλίντον στο Λάνκαστερ της Πενσιλβάνιας.

## Φιλμογραφία

## Βιβλιογραφία

* Danson, Ted (with Michael D'Orso). (March 15, 2011) *Oceana: Our Endangered Oceans and What We Can Do to Save Them*. New York: Rodale Books.

## Παραπομπές

## Περαιτέρω ανάγνωση

* 
* 

## Εξωτερικοί σύνδεσμοι

* 
* Ο Τεντ Ντάνσον στο Internet Off-Broadway Database
* Ο 
* 
* 
* 

Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί σκωτσέζικης καταγωγής
Κατηγορία:Αμερικανοί αγγλικής καταγωγής
Κατηγορία:Αμερικανοί περιβαλλοντολόγοι